**Karl Ridderbusch** (29. mai 1932 - 21. juni 1997) var en tysk operasanger med stemme i bass-leiet, spesielt assosiert med Wagners musikk. Han ble anerkjent som en bemerkelsesverdig eksponent av rollen som Hans Sachs.

Biografi
--------

Karl Ridderbusch ble født i Recklinghausen i Tyskland, og ble oppdaget på en amatørmusikkonkurranse av tenoren Rudolf Schock som bidro til å betale for den yngre sangerens trening. Ridderbusch hadde tidligere planlagt å arbeide som ingeniør for sin far. Etter å ha studert ved konservatoriet i Duisburg og Folkwang Hochschule i Essen, debuterte han ved Statsteatret i Münster i 1961. Roller han sang der inkluderte Il Commendatore og Phillip II. Ridderbuschs neste post var i Essen hvor han la til hovedroller av Verdi, Strauss og Wagner i repertoaret hans. I 1965 begynte han i Deutsche Oper am Rhein, hvor han hadde base for resten av karrieren. Rollene der inkluderte Phillip II, Henry VIII, Sparafucile, Boris Godunov og Hunding.

Ridderbuschs stemme varierte over to oktaver, som tillot ham å synge bass-barytonroller, som Hans Sachs og Don Pizarro, og ikke bare rene bassroller. Dens kvaliteter er blitt beskrevet som "fast, klar, rungende og rik på klang" og som "praktfullt resonerende [og] mørkfarget". Han var kjent for sin evne til å opprettholde skjønnheten i tonen selv på sitt høyeste. Han hadde også en formidabel scenetilstedeværelse.

Ridderbusch dukket opp i mange av verdens store operahus, inkludert La Scala (fra 1966), Metropolitan Opera (1967), Wiener Staatsoper (1968), og Royal Opera House, Covent Garden (1971). Han debuterte ved Bayreuth-festivalen i 1967 som Henrik Fuglefangeren. Mellom da og hans siste opptreden der i 1977 sang Ridderbusch rollene som Fasolt, Hunding og Hagen i *Ringen*, Pogner og Hans Sachs i *Die Meistersinger*, Daland i *Den flyvende hollender*, Titurel i *Parsifal* og Kong Marke i *Tristan und Isolde*. Han sang også Hans Sachs under påskefestivalene i Salzburg 1974 og 1975, og ved Meteropolitan og Chicago Lyric Opera. Gurnemanz var en annen Wagner-rolle som han sang ved flere operahus i løpet av 1980-årene.

Utenom Wagner inkluderte andre roller han sang Rocco, Doktoren i *Wozzeck*, Caspar, og Sarastro. Blant Ridderbuschs komiske roller var Baron Ochs, Kecal og Dr Bartolo. Selv om han var vellykket i disse, var det de dramatiske rollene som han utmerket seg i. Han ble hedret som Kammersänger av Wiener Staatsoper i 1978. Han dukket også opp i konsertsalen, spesielt i sakrale korverk. Karl Ridderbusch døde hjemme i Wels, Østerrike av hjerte- og leverproblemer. Han giftet seg to ganger og hadde tre barn.

Innspillinger
-------------

Flere av Karl Ridderbuschs studioopptak var i samarbeid med Herbert von Karajan. Disse inkluderer *Ring-syklusen*, *Mestersangerne*, *Tristan*, *Fidelio*, *Lohengrin* og J.S. Bachs *Messe i h-moll* etter forestillinger ved Salzburg-festivalen. Karl Böhm var en annen hyppig studiopartner. Innspillingene deres inkluderer blant annet Strauss' *Capriccio*, Beethovens *9. symfoni* og Mozarts *Rekviem*. Andre studiosamarbeid inkluderer *Matteuspasjonen* med Nikolaus Harnoncourt, *Leonore* med Herbert Blomstedt og Bruckners *Messe i d-moll* med Eugen Jochum. Blant alle disse har hans nekrologer valgt Ridderbuschs fremstilling av gullsmeden Veit Pogner, den rikeste av mestersangerne, og impresario La Roche i *Capriccio* som hans mest minneverdige verk i studioet.

Innspillinger fra Bayreuth-festivalen inkluderer *Die Meistersinger* under både Böhm og Silvio Varviso, *Den flyvende hollender* under Böhm, *Lohengrin* under både Rudolf Kempe og Alberto Erede og *Parsifal* under både Pierre Boulez og Eugen Jochum. Det finnes også liveopptak av Ridderbusch som synger en annen rolle han er knyttet til - Baron Ochs i *Der Rosenkavalier*. Ridderbuschs scenetilstedeværelse overlever på to kommersielle videoer; som Fafner i Karajans innspillinger av hans Salzburg-*Rheingold* og som Kecal, ekteskapsmegleren, i en tyskspråklig versjon av *Den solgte brud*.

Referanser
----------

1. 1 2   Gemeinsame Normdatei, besøkt 9. april 2014[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   Discogs, Discogs artist-ID 834073, besøkt 9. oktober 2017[Hentet fra Wikidata]
4. 1 2   Social Networks and Archival Context, SNAC Ark-ID w6k07r0v, besøkt 9. oktober 2017[Hentet fra Wikidata]
5. ↑   Gemeinsame Normdatei, besøkt 10. desember 2014[Hentet fra Wikidata]
6. ↑   Gemeinsame Normdatei, besøkt 30. desember 2014[Hentet fra Wikidata]
7. 1 2 3  Obituaries, *Gramophone*, September 1997, s.12
8. ↑  Millington, Barry (2002). «Meistersinger von Nürnberg, Die». *Oxford Music Online*. Oxford University Press. Besøkt 29. september 2021.
9. 1 2 3 4 5 6 7 8 9 10 11 12 13  «Obituary: Karl Ridderbusch». *The Independent* **(engelsk)**. 22. oktober 2011. Besøkt 29. september 2021.
10. 1 2 3 4 5 6 7 8 9 10  «Karl Ridderbusch (Bass) - Short Biography». *www.bach-cantatas.com*. Besøkt 29. september 2021.
11. 1 2 3 4 5 6 7 8  Gerhard Brunner "Ridderbusch, Karl" The Grove Book of Opera Singers. Ed Laura Macy. Oxford University Press, 2008.
12. 1 2  «Bayreuther Festspiele: Karl Ridderbusch». *web.archive.org*. 3. august 2009. Archived from the original on 3. august 2009. Besøkt 29. september 2021. CS1-vedlikehold: Uheldig URL (link)

Eksterne lenker
---------------

* Karl Ridderbusch hos Bach Cantatas

* (de) Karl Ridderbusch i *Bayerisches Musiker Lexikon Online* (BMLO)

|  |  |
| --- | --- |
| Oppslagsverk/autoritetsdata | Deutsche Biographie **·** Encyclopædia Universalis **·** BIBSYS **·** VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NKC **·** BNE **·** CiNii **·** MusicBrainz **·** Discogs **·** AllMusic
 |